als_Latn dik_Latn nus_Latn
Detajet janë ende të paqarta, por incidenti filloi të premten kur policia e Los Angeles identifikoi automjetin e një të dyshuari për rrëmbim i cili ishte i armatosur me një armë, njoftoi NBC Los Angeles, transmeton lajmi.net.
Los Angeles Times gjithashtu ka raportuar ai po ngiste një veturë të vjedhur.
Ndjekja përfundoi afër rrugës 43 në Vermontit Avenue, kur personi i dyshuar ngadalësoi shpejtësinë e mjetit që po drejtonte, nga ku doli jashtë dhe filloi të shtijë në drejtim të veturave të policisë.
Pamjet nga helikopteri tregojnë se të dy palët filluan të shtijnë ndaj njëri-tjetrit, dhe i dyshuari më në fund u godit, dhe më pas u përpoq që të tërhiqet.
Ai ra në tokë, por sërish u ngrit dhe vazhdoi të largohet drejtë një shtëpie që me gjasë mund të ketë qenë e tij. Edhe pse ai u rrëzua në shkallët e shtëpisë, vazhdoi të mbajë armën në dorë, dhe nuk iu dorëzua policisë për rreth një orë.
Sipas mediave lokale, anëtarët e ekipit SWAT mbërritën në vendngjarje menjëherë pas fillimit të shkëmbimit të zjarrit dhe filluan evakuimin e shtëpive fqinje.
Në fund fare, personi i dyshuar u dorëzua duke u drejtuar drejtë zyrtarëve policor me duart e tij të ngritura lartë. (lajmi.net)
als_Latn als_Latn als_Latn als_Latn als_Latn als_Latn als_Latn